钦定古今图书集成/理学汇编/学行典/第234卷 > 刘茂
## 钦定古今图书集成/理学汇编/学行典/第234卷 > 刘茂

按《后汉书独行传》：“刘茂，字子卫，太原晋阳人也。少孤，
独与母居，家贫，以筋力致养，孝行著于乡里。及长，能
习《礼经》，教授常数百人。哀帝时，察孝廉，再迁五原属
国候。遭母忧去官。服竟，后为沮阳令。会王莽篡位，茂
弃官避世弘农山中教授。建武二年，归为郡门下掾。
时赤眉二十馀万众攻郡县，杀长吏及府掾史，茂负”
太守孙福逾墙藏空穴中，得免。其暮，俱奔盂县。昼则
逃隐，夜求粮食，积百馀日，贼去，乃得归府。明年，诏书
求天下义士，福言茂曰：“臣前为赤眉所攻，吏民坏乱，
奔走趣山。臣为贼所围，命如丝发，赖茂负臣逾城，出
保盂县。茂与弟触冒兵刃，缘山负食，臣及妻子得度
死命。节义尢高，宜蒙表擢，以厉义士。”诏书即征茂，拜
议郎，迁宗正丞。后拜侍中，卒官。